Derek Daly

Derek Patrick Daly (s. 11. maaliskuuta 1953 Dublin, Irlanti) on entinen irlantilainen Formula 1 -kuljettaja. 

Ura
Pikkuformulasarjat
Keskiluokkaiseen irlantilaisperheeseen syntynyt Daly aloitti kilpa-ajamisen 12-vuotiaana Irlannin ja Englannin sarjoissa, joita hän kierteli muunnellulla koulubussillaan. Hän menestyi hyvin Formula Ford ja Britannian Formula 3 sarjoissa, joissa voitti mestaruudet vuosina 1975 ja 1977. Hän voitti myös Irlannin mestaruuden sekä vuoden 1976 Formula Ford Festivalin.

Formula 1
Dalyn menestys alemmissa sarjoissa tukivat hänen nousuaan Formula 1:iin, kun hän ajoi ensimmäisen kilpailun huhtikuussa 1978 Hesketh-tallin autolla sarjan ulkopuolisessa kilpailussa British International Trophyssä. Kilpailussa hän nousi ensimmäisellä kierroksella kilpailun johtoon, kunnes pyörähti sateisella Silverstonen radalla. Formula 1:iin kuuluvissa kilpailuissa puolestaan Daly ei onnistunut pääsemään kilpailuihin saman tallin autolla, minkä seurauksena hän vaihtoi Ensign-talliin kesken kauden keräten yhden pisteen kauden päätösosakilpailusta. Kausi 1979 oli ensimmäisen kaltainen sisältäen paljon kilpailujen ulkopuolelle jäämisiä ja keskeytyksiä ja talli vaihtui Tyrrelliin kesken kauden. Kaudella 1980 asiat menivät kuitenkin hieman paremmin, kun Daly onnistui keräämän kauden aikana 6 pistettä ja paras sijoitus oli kahdesti saavutettu neljäs sija, jotka jäivät Dalyn parhaiksi sijoituksiksi. Samalla kaudella hän tosin koki myös takaiskuja, mm. Monacon GP:ssä hän törmäsi avauskierroksella ilmalentoon joutumisen seurauksena tallikaveriinsa Jean-Pierre Jarieriin. Daly saavutti  12. MM-sijan, joka on hänen uransa paras. Kausi 1981 oli jälleen heikko Marchin tallissa.

Pisteiden osalta Dalyn uran parhaaksi kaudeksi jäi hänen viimeinen kautensa F1:ssä, kun hän siirtyi kesken kauden Theodorelta Williams-talliin Carlos Reutemannin lopettaessa uransa autolla. Hän keräsi kahdeksan pistettä ja sijoittui kuljettajien MM-sarjassa 13. sijalle, mutta sinänsä kausi ei ollut kovinkaan loistava, kun Dalyn tallikaveri Keke Rosberg voitti maailmanmestaruuden Dalyn itse jäädessä palkintokorokesijoitusten ulkopuolelle.

 Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 Sijoitus Pisteet 1978 Olympus Cameras/Hesketh Racing Hesketh 308E Ford V8 ARG BRA RSA USWDNPQ MONDNPQ BELDNQ ESP SWE 19. 1 Team Tissot Ensign Ensign N177 Ford V8 FRADNQ GBRKesk. GER AUTDSQ NEDKesk. ITA10 USA8 CAN6 1979 Team Ensign Ensign N177 Ford V8 ARG11 BRA13 ESPDNQ BELDNQ - 0 Ensign N179 Ford V8 RSADNQ USWKesk. MONDNQ FRA GBR GER Candy Tyrrell Team Tyrrell 009 Ford V8 AUT8 NED ITA CANKesk. USAKesk. 1980 Candy Tyrrell Team Tyrrell 009 Ford V8 ARG4 BRA14 RSAKesk. 12. 6 Tyrrell 010 Ford V8 USW8 BEL9 MONKesk. FRA11 GBR4 GER10 AUTKesk. NEDKesk. ITAKesk. CANKesk. USAKesk. 1981 March Grand Prix Team March 811 Ford V8 USWDNQ BRADNQ ARGDNQ SMRDNQ BELDNQ MONDNPQ ESP16 FRAKesk. GBR7 GERKesk. AUT11 NEDKesk. ITAKesk. CAN8 CPLDNQ - 0 1982 Theodore Racing Team Theodore TY01 Ford V8 RSA14 13. 8 Theodore TY02 Ford V8 BRAKesk. USWKesk. SMR TAG Williams Team Williams FW08 Ford V8 BELKesk. MON6 DET5 CAN7 NED5 GBR5 FRA7 GERKesk. AUTKesk. SUI9 ITAKesk. CPL6

IndyCar ja urheiluautoluokat
Dalyn lopettaessa Formula 1:ssä hän siirtyi IndyCariin ja urheiluautoluokkiin, joissa ajoi vuoteen 1992 asti. Indianapolis 500 kilpailuihin hän osallistui vuosina 1983-89. Daly joutui vuonna 1984 vakavaan onnettomuuteen, kun hän kolaroi Michiganin International Speedwayllä 212 mailin tuntinopeudella ja mursi jalkansa, mutta jatkoi kilpailemista toivuttuaan.

Daly kilpaili myös CART-sarjassa, jossa hän osallistui 66 kilpailuun vuosina 1982–1989. Parhaimmiksi saavutuksiksi jäi selviytyminen kymmenen parhaan joukkoon 21 kertaa ja yksi palkintosija, jolloin hän oli kolmas.

Muuta
Daly on toiminut kilpa-ajajan työnsä ohella kaivostyöläisenä, kirjailijana ja tv-kommentaattorina.

Hänen yhdysvaltalaissyntyinen poikansa Conor Daly on myös kilpa-autoilija.

Lähteet

Luokka:Champ Car -kuljettajat
Luokka:Irlantilaiset Formula 1 -kuljettajat
Luokka:Vuonna 1953 syntyneet
Luokka:Elävät henkilöt